ABACAICE BEPUSHA UKUTI
Bushe Kuti Nacita Shani Pa Kuti Ndelaala Sana?
Baibolo itila “
Ukutuusha panono kwawama ukucila ukucishamo ukubombesha no kuuma fye umwela.” (Lukala Milandu 4:6) Nga taulelaala sana, tawakalekwata amaka ya kubomba incito!
Rachel uuli ne myaka 19 atile: “Nga nshalele bwangu, ndafilwa ukubika amano ku fyo ndecita!”
Kristine uuli ne myaka 19 na o atile: “Ndanaka sana ica kuti 14:00hrs nga yalila ni cikanga fye mpone mu tulo uku ninshi tulelanda na bantu bambi!”
Bushe ulefwaya ulelaala sana? Ifi e ficita abanobe bamo.
Ulelaala bwangu. Catherine uuli ne myaka 18 atile: “
Ndesha na maka ukulaala bwangu.”
Uleputula ilyashi na banobe. Richard uuli ne myaka 21 atile: “
Inshita shimo abanandi balantumina foni nelyo
ukunembela amameseji ubushiku sana, lelo nalishiba ifya kuputula ilyashi no kuya mu kulaala.”
Ulelaala pa nshita imo ine. Jennifer uuli ne myaka 20 atile: “
Pali nomba
nde-esha na maka ukuya mu kulaala inshita imo ine no kubuuka pa nshita imo ine.”
Ifingakwafwa: Ulelaala ama-awala mupepi na 8 cila bushiku.
Nga ulesakamana ubumi bobe kuti wanonkelamo sana. Uleibukisha ukuti, nga uli no bumi busuma ukalamoneka bwino, ukalaba na maka, kabili ukalabomba bwino incito.
Kwaba ifintu fimo ifyo ushingalula, lelo ubumi bobe bwena kuti wacitapo fimo pa kuti bube bwino. Erin uuli ne myaka 19 atile: “
Ni we
wingalenga ubumi bobe ukuwaminako, te muntu umbi.”
bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn kin_Latn bem_Latn